

NOTA DE FUNDAMENTARE
la proiectul de Decizie „Cu privire la solicitarea transferului pentru
susținerea procesului de amalgamare voluntară” nr. xx din xx.xx.xxxx

	1. Denumirea sau numele autorului și, după caz, a/al participanților la elaborarea proiectului actului normativ
Proiectul de decizie a fost inițiat de către  primarul satului Badragii Vechi dna Lidia Semenițcaia și elaborat de către secretarul consiliului local în colaborare cu Grupul de Lucru Comun constituit în cadrul procesului de amalgamare voluntară.


	

	2. Condițiile ce au impus elaborarea proiectului actului normativ

	2.1. Temeiul legal sau, după caz, sursa proiectului actului normativ
Temei legal al elaborării proiectului de Decizie - Metodologia de amalgamare voluntară a unităţilor administrativ-teritoriale aprobată prin Hotărârea Guvernului nr. 925/2023, Legea nr. 436/2006 privind administrația publică locală. Proiectul de Decizie este elaborat din proprie inițiativă, având ca scop solicitarea transferului pentru susținerea procesului de amalgamare voluntară a unităților administrativ-teritoriale: satul Brînzeni, satul Bădragii Vechi, satul Corpaci, satul Hancăuți și comuna Burlănești din raionul Edineț. Sursa proiectului o constituie procesul-verbal al GLC, care a stabilit prin consens necesitatea și oportunitatea solicitării transferurilor cu destinație specială pentru pregătirea procesului de amalgamare voluntară.


	2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative.
Proiectul de decizie are drept scop solicitarea transferului pentru susținerea procesului de amalgamare voluntară a unităților administrativ-teritoriale: satul Brînzeni, satul Bădragii Vechi, satul Corpaci, satul Hancăuți și comuna Burlănești din raionul Edineț. Solicitarea transferului cu destinație specială pentru pregătirea procesului de amalgamare voluntară este justificată și conformă cu legislația în vigoare: pct. 94 subpct.1), lit. a) din Metodologia de amalgamare voluntară a unităților administrativ-teritoriale, aprobată prin Hotărârea Guvernului nr. 925/2023 mărimea maximă a transferurilor pentru pregătirea proceselor de amalgamare se determină în funcție de numărul populației viitoarei UAT amalgamate. În cazul procesului de amalgamare voluntară a unităților administrativ-teritoriale: satul Brînzeni, satul Bădragii Vechi, satul Corpaci, satul Hancăuți și comuna Burlănești populația este de 3950 locuitori. În acest context, se solicită transferul cu destinație specială pentru pregătirea procesului de amalgamare voluntară: satul Brînzeni, satul Bădragii Vechi, satul Corpaci, satul Hancăuţi și comuna Burlăneşti, raionul Edineț în sumă totală de 400,0 mii lei. Grupul comun de lucru a stabilit prin consens sumele transferurilor cu destinație specială pentru pregătirea procesului de amalgamare voluntară a unităților administrativ-teritoriale participante la procesul de amalgamare voluntară. Totodată conform Hotărârii Grupului de lucru comun nr. 3 din 25.06.2026 sumă solicitată va fi distribuită per/localitate după următoarea formulă:

S localitate = S total : N total al populației × N locuitori localitate 

• S localitate - suma transferului solicitat pentru fiecare localitate implicate în procesul de amalgamare voluntară
• S total - suma totală a transferului cu destinație specială solicitată de unitățile administrativ-teritoriale: satul Brînzeni, satul Bădragii Vechi, satul Corpaci, satul Hancăuți și comuna Burlănești
• N total populație - numărul total al populației din toate localitățile implicate în procesul de amalgamare voluntară 
• N locuitori/localitate - numărul de locuitori din localitatea respectivă conform datelor Recensământului 2024.                                                                                  
          Satul Brînzeni                 99 747 lei  = 400,0 mii lei : 3950 × 985 
satul Bădragii Vechi      40 101 lei = 400,0 mii lei : 3950 × 396
satul Corpaci                 85 873 lei = 400,0 mii lei : 3950 × 848
satul Hancăuți               67 038 lei = 400,0 mii lei : 3950 × 662
comuna Burlănești       107 241 lei = 400,0 mii lei : 3950 × 1059
Astfel, fiecare localitate primește o parte proporțională din suma totală, raportată la populația sa.
Transferul urmează a fi solicitat de către autoritățile administrației publice locale ale satului Brînzeni, în calitate de unitate administrativ-teritorială solicitantă, din numele unităților administrativ-teritoriale participante la procesul de amalgamare voluntară – satul Brînzeni, satul Bădragii Vechi, satul Corpaci, satul Hancăuţi și comuna Burlăneşti. Transferul urmează a fi virat în bugetul satului Brînzeni, în calitate de buget al unității administrativ-teritoriale solicitante, și utilizat exclusiv pentru activități aferente pregătirii procesului de amalgamare voluntară, conform destinațiilor prevăzute la pct. 96 din Metodologia de amalgamare voluntară a unităților administrativ-teritoriale, aprobată prin Hotărârea Guvernului nr. 925/2023.
Mijloacele financiare vor fi utilizate pentru:
1. Satul Brînzeni: Elaborarea și verificarea proiectelor tehnice, devize de cheltuieli, schițe, planuri pentru infrastructura tehnico- edilitară de alimentare cu apă și cea de canalizare, în satul Brînzeni raionul Edineț;
2. Satul Bădragii Vechi: Modernizarea infrastructurii sistemului de alimentare cu apă prin înlocuirea turnurilor de apă și reabilitarea componentelor aferente sistemului;
3.  Satul Corpaci: Elaborarea și verificarea proiectelor tehnice, devize de cheltuieli, schițe, planuri pentru infrastructura rutieră (drum) în satul Corpaci;
4.   Satul Hancăuți: Bunuri, servicii și lucrări necesare pentru instituirea Centrului Unificat de Prestări Servicii în satul Hancăuți, raionul Edineț;  
5.    Comuna Burlănești:  Elaborarea și verificarea proiectelor tehnice, devize de cheltuieli, schițe, planuri pentru infrastructura tehnico- edilitară de alimentare cu apă și cea de canalizare, în satul Buzdugeni raionul Edineț.   


	3. Obiectivele urmărite și soluțiile propuse

	3.1. Principalele prevederi ale proiectului și evidențierea elementelor noi
Adoptarea proiectului va contribui la:                                                                                     
 - Introducerea mecanismului de transferuri cu destinație specială dedicate exclusiv pregătirii amalgamării voluntare, ca instrument financiar distinct;
  - Grupul comun de lucru constituit din reprezentanții unităților administrativ-teritoriale participante la procesul de amalgamare voluntară are rolul de coordonare și consens în stabilirea sumelor transferurilor cu destinație specială și a priorităților aferente pregătirii procesului de amalgamare.


	3.2. Opțiunile alternative analizate și motivele pentru care acestea nu au fost luate în considerare
---

	 

	4. Analiza impactului de reglementare 

	4.1. Impactul asupra sectorului public
    Proiectul de Decizie înaintat privind solicitarea transferului pentru susținerea procesului de amalgamare voluntară a satelor Brînzeni, Bădragii Vechi, Corpaci, Hancăuți și comuna Burlănești are un impact transformator asupra sectorului public prin consolidarea administrației locale, creșterea calității serviciilor publice și stimularea dezvoltării comunitare. Solicitarea transferului cu destinație specială în valoare de 400,0 mii lei, distribuit proporțional între localitățile participante la procesul de amalgamare voluntară, reprezintă un pas esențial pentru consolidarea administrației publice locale. Satul Brînzeni, în calitate de unitate administrativ-teritorială solicitantă, va asigura transparență, echitate și coordonare unitară a activităților. Transferul cu destinație specială vor fi utilizat exclusiv pentru pregătirea procesului de amalgamare, conform cadrului normativ stabilit prin Hotărîrea Guvernului nr. 925/2023.


	4.2. Impactul financiar și argumentarea costurilor estimative
Proiectul de decizie nu solicită costuri la etapa adoptării prezentei decizii nu sunt necesare alocări suplimentare din bugetul local. Eventualele cheltuieli aferente procesului de solicitare a transferului pentru susținerea procesului de amalgamare voluntară vor fi suportate în conformitate cu prevederile legislației în vigoare și din sursele prevăzute pentru implementarea reformei adminis-trativ-teritoriale.


	4.3. Impactul asupra sectorului privat
Nu este aplicabil

	4.4. Impactul social
Nu este aplicabil
4.4.1. Impactul asupra datelor cu caracter personal
Nu este aplicabil
4.4.2. Impactul asupra echității și egalității de gen
Nu este aplicabil

	4.5. Impactul asupra mediului
Nu este aplicabil

	4.6. Alte impacturi și informații relevante
Proiectul de decizie a fost inițiat de primar și elaborat de către secretarul consiliului local în colaborare cu Grupul de Lucru Comun constituit în cadrul procesului de amalgamare voluntară. Proiectul de Decizie și nota de fundamentare urmează a fi plasate pe panoul informativ al primăriei, pagina oficială a primăriei.


	 

	5. Compatibilitatea proiectului actului normativ cu legislația UE 

	5.1. Măsuri normative necesare pentru transpunerea actelor juridice ale UE în legislația națională
Proiectul de Decizie nu contravine legislației Uniunii Europene.


	5.2. Măsuri normative care urmăresc crearea cadrului juridic intern necesar pentru implementarea legislației UE
Nu este aplicabil

	 

	6. Avizarea și consultarea publică a proiectului actului normativ
În scopul respectării prevederilor Legii nr.239/2008 privind transparența în procesul decizional, proiectul de decizie a fost plasat pe panoul  informativ a primăriei satului Badragii Vechi.

	 

	7. Concluziile expertizelor
-----

	

	8. Modul de încorporare a actului în cadrul normativ existent
Prezentul proiect de decizie nu necesită modificare, completare și/sau abrogarea vre-unui act normativ, se incorporează în sistemul actelor normative pe baza art. 14 alin. (1) al Legii nr. 436/2006 privind administrația publică locală și al pct. 99 din Metodologia de amalgamare voluntară a unităţilor administrativ-teritoriale aprobată prin Hotărârea Guvernului nr. 925/2023.


	 

	9. Măsurile necesare pentru implementarea prevederilor proiectului actului normativ
Pentru implementarea prevederilor de complectare a proiectului de Decizie nu este necesară întreprinderea a careva măsuri.


	 



Proiectul de Decizie se prezintă comisiilor de specialitate pentru avizare și se propune Consiliului Local Badragii Vechi pentru examinare și aprobare în ședință.

